Prevalensundersøking er ei tverrsnittundersøking der talet på helsetenesteassosierte infeksjonar vert registrert i forhold til antal inneliggjande pasientar på eitt bestemt tidspunkt. Registreringsmetoden er veleigna for å skaffa seg eit overblikk over infeksjonsførekomsten ved ein helseinstitusjon, utan å nytte store ressurser. Gjentekne undersøkingar med same metode er nødvendig for å få eit talmateriale som er påliteleg. Sjukehus er pålagt å delta i dei nasjonale prevalensundersøkingane.
Prevalensdata vert nytta som ein av fleire nasjonale kvalitetsindikatorar, og er tilgjengeleg på Helsedirektoratet sine nettsider – Forekomst av helsetjenesteassosierte infeksjoner i sykehus. Resultata kan ikkje utan vidare brukast til å samanlikna sjukehus, då det er skilnad mellom sjukehus i høve behandling av infeksjonsmottakelege pasientar.

Praktisk gjennomføring

I Helse Bergen vert undersøkinga utført fire gonger i året etter mal frå Folkehelseinstituttet. To av undersøkingane er obligatoriske og vert rapportert til Folkehelseinstituttet. Alle somatiske avdelingar med inneliggjande pasientar skal delta.

Helsetenesteassosierte infeksjonar som vert overvaka:

urinvegsinfeksjon

nedre luftvegsinfeksjon

infeksjon i operasjonsområdet

blodbaneinfeksjon

I Helse Bergen vert også antibiotikaassosiert diare og andre helsetenesteerverva infeksjonar overvaka.

Overvaking av systemisk antibiotikabruk skal gjennomførast i samband med alle fire prevalensundersøkingane.

Ansvar

Seksjon for pasientsikkerheit, Smittevern

Informasjon til avdelingsleiarar per e-post om

dato for infeksjonsregistrering,

informasjon om praktisk gjennomføring av registreringa

link til registreringsbiletet samt periodepasssord den dagen registreringa skal utførast.

Kvalitetssikrar data

Kontrollerer om infeksjonane som er registrert er i samsvar med kasusdefinisjonane

Rapportering

Eksternt til Folkehelseinstituttet

Internt til avdelingsleiarar og rapporten vert publisert på Helse Bergen sitt intranett: Infeksjonsregistrering.

Avdelingsleiing

Ansvar for at registreringa blir utført på sin avdeling.

Formidla resultata av registreringane til sine tilsette

Sjukepleiar og lege som har ansvar for registreringa på post

Utføra elektronisk infeksjonsregistrering av alle inneliggjande pasientar i henhold til gjeldande epidemiologiske definisjonar.

Utføra registrering av systemisk antibiotikabruk.

Eksterne referansar/Forankring

Forskrift om smittevern i helse- og omsorgstjenesten. 2005.

Forskrift om Norsk overvåkingssystem for antibiotikabruk og helsetjenesteassosierte infeksjoner (NOIS-registerforskriften). 2005

Folkehelseinstituttet. Internettside: Prevalensundersøkelser av helsetjenesteassosierte infeksjoner og antibiotikabruk i sykehus og rehabiliteringsinstitusjoner - NOIS-PIAH

Folkehelseinstituttet. Internettside: NOIS kasusdefinisjoner.